KHM

Dr. Gál Péter atya lelkigyakorlata Gazdagréten
2025-10-16 17:00 - 2025-10-18 21:00 (Europe/Budapest) | Budapest-Gazdagréti Szent Angyalok Plébánia, Gazdagréti út 14., Budapesr, 1112, Hungary
További információ: medgyesi.zsuzsa60 @ gmail.com
Jelentkezési lap
A program letöltése (pdf)

Szűz Mária, szabadulásunk anyja
2025-10-23 18:00 - 2025-10-26 13:00 | Szent Gellért Lelkigyakorlatos Ház, Móricz Zsigmond út 139., Leányfalu, 2016, Hungary
Dr. Gál Péter atya lelkigyakorlata

Virrasztás Mindenszentek éjszakáján
2025-10-31 23:00 - 2025-11-01 03:00 | Pálos Templom, Hunyadi János utca 72., Pécs, 7625, Magyarország
Október 31. éjszakája, azaz Mindenszentek előestéje az egyre elhatalmasodó Halloween őrület éjszakája lett Magyarországon is.
Mindenszentek ünnepének előestéjén a földi egyház bekapcsolódik a megdicsőült egyház Isten-imádásába.
Csatlakozunk imájukba, mellyel közbenjárnak a világért. Biztosak lehetünk abban, hogy a sötétség, amely ma annyi embert körülvesz, szertefoszlik ott, ahol dicsőítik Istent.

Október 31 23:00 – 3:00 óráig időzünk az Oltáriszentség előtt a templomban énekes dicsőítéssel.
Várunk szeretettel!
Forrás

Pálos templom

október 31.péntek 23 órától hajnal 3-ig dicsőítő Szentségimádás
23 óra előtt csendes Szentségimádás van a kápolnában (péntek déltől)
hajnali 3 óra után szintén csendes Szentségimádás van a kápolnában.

Margaritha nővér és Huber atya lelkigyakorlata Kecskeméten
2025-11-10 - 2025-11-14 | Szent Miklós templom, Lestár tér 2., Kecskemét, 6000, Hungary
A lelkigyakorlat ideje: 2025. november 10-14.
Helye: Kecskemét, Szent Miklós templom (Barátok temploma) Kossuth tér
Jelentkezési határidő, regisztráció és befizetés: 2025. október 15.
Regisztrációs díj:
30.000.- Ft/fő (minden jelentkezőnek)
– 10.000.-Ft átutalással, 20.000.- Ft készpénzben a helyszínen fizetendő!
A rendezvény regisztrációhoz kötött!
REGISZTRÁCIÓ ITT
Szervezők:
Lévai Jánosné
Gábor Jánosné Ildikó

Családfa gyógyító szentmise
2025-11-22 14:00 - 16:00 | Pálos Templom, Hunyadi János utca 72., Pécs, 7625, Magyarország
Ismert tény, hogy minél teljesebb a kiengesztelődés családtagok, testvérek, rokonok között, annál nagyobb az áldás is. Amint a 133. zsoltár mondja:
“Íme, milyen jó és milyen gyönyörűséges,
ha egyetértésben élnek a testvérek!
Olyan az, mint a drága kenet a fejen,
amely lecsordul a szakállra,
Áron szakállára,
lecsordul ruhája szegélyére;
Vagy mint a Hermon harmata, amely lehull
Sion hegyére.
Ott adja az Úr az áldást,
és életet mindörökre.”
Az ember Isten képére van alkotva, az Isten pedig három személynek tökéletes egysége.
Ezt a képmást építjük újjá magunkban minden alkalommal, amikor másokkal kiengesztelődünk, és jóvátétellel gyógyítjuk a múltban okozott sebeket. Azon túl, hogy megtapasztalunk egy újfajta békét és derűt, Isten megnyitja belső látásunkat és képesek leszünk a szívünk hangját hallva cselekedni.
Viszont nemcsak saját múltbeli bűneink okozta sebek akadályozzák az áldás kiáradását, hanem családunk elhunyt tagjai által elkövetett bűnök is. Az emberiség nagy családjában ugyanis Ádámtól és Évától kezdve titokzatos módon össze vagyunk kapcsolódva, úgy az áldások kiáradásában, mint a bűn következményeinek viselésében.
A családfa gyógyító szentmise fontosságát segít megérteni például az egyház házszentelési gyakorlata. Minden bűn azzal a következménnyel is jár, hogy gonosz lelkek férkőznek be az ember, egy család életébe, és sokszor egy-egy konkrét helyhez is kötődnek a lakásban. Az évente visszatérő házszentelés gyakorlata éppen arra mutat rá, hogy szükségünk van kivenni magunkat a gonosz lélek uralma alól és Isten uralma alá helyezni magunkat és otthonunkat. A családfa gyógyító szentmisén egy nagyobb “házban” gondolkodunk, amelyben felmenőink is benne vannak. Engesztelést nyújtunk az ő bűneikért és Isten uralma alá helyezzük családunk előző generációit.
További információ és tanúságtételek

Belső gyógyulásunkról
2025-12-11 18:00 - 2025-12-14 13:00 | Szent Gellért Lelkigyakorlatos Ház, Móricz Zsigmond út 139., Leányfalu, 2016, Hungary

Mária, a mennyország ajtaja
2025-12-12 18:00 - 20:00 | Pálos Templom, Hunyadi János utca 72., Pécs, 7625, Magyarország
Szeretettel várunk benneteket a „Mária, a mennyország kapuja” elnevezésű imaestre.
Az imaest programja:
18:00 szentmise
18:45 vesperás
19:00 szentségimádás életfelajánlással
Ezen az estén Isten Igéje alapján elmélkedünk Jézus Krisztus szeretetén, amellyel János apostolt Máriára bízta, és ezzel mindannyiunk számára példát adott.
„Íme, a te anyád!” – Jézusnak Jánoshoz intézett szavai arra bátorítanak, hogy bizalommal ajánljuk fel magunkat a Szűzanya oltalmába.
Ő az, akihez bármikor fordulhatunk kísértések közepette, az élet nehézségeiben, hogy vigaszt és védelmet találjunk nála.

Szilveszter éji virrasztás
2025-12-31 23:00 - 2026-01-01 01:00 | Pálos Templom, Hunyadi János utca 72., Pécs, 7625, Magyarország
Virrassz velünk Szilveszter éjszakáján az Oltáriszentség előtt!
Köszöntsük együtt a közelgő új esztendőt szentségimádással, éjszakai zsolozsmával és Szűz Mária, Isten Anyja tiszteletére végzett szentmisével! Ajánljuk magunkat és szeretteinket, közösségeinket az Úr irgalmába és a Szűzanya szerető oltalmába!
Program:
23:00 szentségimádás hálaadással, dicsőítéssel
23:40 Virrasztó zsolozsma Szűz Mária, Isten Anyja tiszteletére
24:00 Szentmise
A szentmise után agapét tartunk, koccintással. Aki tud, hozzon magával egy s mást a közös asztalra.

Máthé Péter pálos atya születésének 100. évfordulójára emlékezünk
2026-01-18 18:00 - 20:00 | Pálos Templom, Hunyadi János utca 72., Pécs, 7625, Magyarország
2026. január 18-án 18 órától Máthé Péter pálos tartományfőnök atya születésének 100. évfordulója alkalmából ünnepi szentmisére, majd az életét bemutató kisfilm vetítésére várjuk a híveket a Pálos templomba.

Dr. Gál Péter atya lelkigyakorlata
2026-01-22 18:00 - 2026-01-25 13:00, 2026-03-12 18:00 - 2026-03-15 13:00, 2026-04-30 18:00 - 2026-05-03 13:00 | Szent Gellért Lelkigyakorlatos Ház, Móricz Zsigmond út 139., Leányfalu, 2016, Hungary
Ezek a lelkigyakorlatok Oltáriszentség – központúak. Az alaptémától függetlenül mindegyiken van alkalom egyéni megbeszélésekre, szakítunk időt arra, hogy együtt, vagy külön foglalkozzunk, imádkozzunk a belső gyógyulással, a családi múlt terheitől, valamint különféle kötelékektől való szabadulással kapcsolatban. Mind a négy nap szentmiséit a résztvevőkért ajánlom fel, az egyiket a negatív családi örökségtől való szabadulásért.

Házasság hete 2026
2026-02-11 19:00 - 2026-02-15 10:30 | Pálos Központ, Hunyadi út 70., Pécs, Baranya, 7625, Hungary
Több mint két évtizede Angliából indult el ez a kezdeményezés, amely Valentin-nap környékén minden évben egy hétig a házasság és a család fontosságára kívánja irányítani a figyelmet.
A házasság hetét – amelyhez hazai és nemzetközi szinten is számos ismert közéleti személyiség csatlakozott kifejezve elköteleződését a házasság, a család ügye iránt – mára 4 kontinens 21 országában ünneplik. Hazánkban az országos eseménysorozatot 2008 óta rendezik meg a keresztény egyházak és civil szervezetek széles körű összefogásával, számtalan nagyváros, település, közösség részvételével.
„A házasság Isten csodálatos ajándéka és gondoskodása az ember számára, amelyben a felek megtapasztalhatják a feltétel nélküli szeretet, a hűség és az őszinte megbocsátás értékét egy nekik rendelt, de nem tökéletes társon keresztül.
A pécsi program megtalálható itt.

Szent József, a Szent Család őre – imaest a pálosoknál
2026-03-19 17:00 - 19:00 | Pálos Templom, Hunyadi János utca 72., Pécs, 7625, Magyarország
Az imaest programja:
17:00 szentségimádás (alatta elmélkedések, litánia, zsolozsma, levélírás Szent Józsefnek)
18:00 szentmise, ennek keretében életfelajánlás
Ezen az estén azon elmélkedünk, hogy Szent József hogyan viselte gondját Jézusnak és Máriának. És ahogy annak idején a Szent Család őre volt, így Szent József ma is lelki atyánk, és védelmezőnk. Forduljunk hozzá bizalommal minden ügyünkben! Ő az, akihez bármikor fordulhatunk kísértések közepette, az élet nehézségeiben, hogy vigaszt és védelmet találjunk nála.
Ezen az alkalmon lehetőségünk nyílik arra is, hogy kéréseinket írásban is megfogalmazzuk és így helyezzük az Úr elé.
Arra hívunk titeket, hogy a felajánlásra imával, szentgyónással készüljünk együtt. Bekapcsolódhattok az ünnepi készületbe március 10-től végzett kilenceddel.
Kilenced Szent József tiszteletére

Lelki adoptálás a pálos templomban
2026-03-25 18:00 - 19:30 | Pálos Templom, Hunyadi János utca 72., Pécs, 7625, Magyarország
Lelki adoptálás ünnepélyes ígérettétele
Mi a lelki adoptálás?
A megfogant élet Lelki Adoptálása egy imádságos elköteleződés egy, az édesanyja méhében abortusz általi halállal fenyegetett gyermek védelmében. A Lelki Adoptálás művébe való bekapcsolódás egy – egyedül csak Isten által ismert gyermek – lelki szüleivé tesz minket.
Hogyan történik ennek vállalása?
Magánúton vagy nyilvánosan – templomban, közösségben, vagy zarándoklaton. El kell mondani a Lelki adoptálás ígéretének szövegét. Ettől a naptól kezdve, amit megjegyzünk – 9 hónapon – azaz 40 héten keresztül – naponta imádkozunk egy tized rózsafüzért (Miatyánk és 10 Üdvözlégy Mária), valamint külön imát a gyermekért és szüleiért. Az imádságunkhoz még saját felajánlásokat is kapcsolhatunk, ha szeretnénk. Ilyenek pl. gyakori szentgyónás és szentáldozás, szentségimádás, Szentírásolvasás, kenyér-víz böjt, televízió nézéstől, alkoholtó, dohányzástó való tartózkodás böjtje, nagycsaládosok konkrét segítése, betegek, fogyatékosok vagy gyermeküket egyedül nevelő anyák segítése, stb. Olyan dolgokat vállaljunk, melyeket teljesíteni is tudunk.
A pécsi pálos templomban 2026. március 25-én, a 18:00 órakor kezdődő szentmise keretében tehetünk ünnepélyes ígéretet.

Dr. Gál Péter atya nagyböjti lelkigyakorlata Gazdagréten
2026-03-26 17:00 - 2026-03-28 20:00 | Budapest-Gazdagréti Szent Angyalok Plébánia, Gazdagréti út 14., Budapesr, 1112, Hungary
Jelentkezés (Google űrlap)

Margaritha nővér és Manfred Huber atya nagykanizsai lelkigyakorlata
2026-04-07 08:00 - 2026-04-11 17:00 | Szent Imre Piarista Kápolna, Királyi Pál utca 2., Nagykanizsa, 8800, Hungary
A lelkigyakorlaton megtapasztalhatjuk Isten szeretetét és gyógyítását a tanítások, dicsőítések és a gyógyító imák során. Amennyiben nincs lehetőségetek eljönni, de ismertek olyan személyt, akinek gyógyulásra van szüksége, továbbítsátok neki, legyetek szívesek, ezt a levelet. Sok testi és lelki gyógyulást tapasztaltunk már a nővér és az atya szolgálata által.
Biztonságképpen, kérlek, röviden emailben is jelezzétek, hogy elküldtétek a jelentkezést.
Jelentkezés az űrlap kitöltésével itt.
Program (doc)
A RÉSZVÉTEL FELTÉTELEI
A regisztráció előtt kérünk figyelmesen olvasd végig a részletes tájékoztatót. A regisztráció az alábbi szabályok elfogadását is jelenti. Köszönjük!
Kérjük, az jelentkezzen a lelkigyakorlatra, aki elejétől a végéig ott tud lenni. Ez Margaritha nővér kérése. A tanítások egymásra épülve segítenek bennünket a lelki megújuláshoz, gyógyuláshoz vezető belső úton. Kérjük tőletek a silentium betartását is, hogy minden résztvevő elsősorban Jézusra és önmagára tudjon odafigyelni.
Margaritha nővér csak a lelkigyakorlat résztvevőiért fog imádkozni.
Pszichiátriai kezelés alatt álló betegek helyett hozzátartozóikat várjuk szeretettel.
A részvétel alsó korhatára 17 év.
Részvételi díj: 15.000 Ft
Parkolás
Az autóval érkezők elsősorban a templom körüli közeli utcákban tudnak ingyenesen parkolnak.
ÉTKEZÉS
Meleg ebéd lehetősége
Meleg ebéd lehetőséget biztosítunk fakultatív módon, melyre a regisztráció során lehet előzetesen jelentkezni.Meleg ebéd a szerdai, csütörtöki, pénteki és szombati napokra rendelhető.
A 20.000 Ft-os részvételi díj nem tartalmazza az ebéd költségét.
A csütörtöki napon bűnbánati napot tartunk, ha teheted te is böjtölj kenyéren és vízen.
Büfé a helyszínen
A templom közösségi házában a lelkigyakorlat ideje alatt büfét üzemeltetünk a résztvevők számára. Itt szendvicset, pogácsát, apró harapnivalót, hűtött vizet és üdítőt, valamint kávét, teát lehet vásárolni. Fizetni készpénzzel és kártyával is lehet.
SZÁLLÁS
Az iskola kollégiumában 5000 Ft-ért tudunk szállást is biztosítani.
PÉNZÜGYEK
A lelkigyakorlat alatt – több szünetben is – lesz könyvvásárlási lehetőség, ahol csak készpénzzel lehet fizetni. A nővér könyveit (2.500 Ft/db) és imafüzetét (600 Ft/db) lehet majd megvásárolni.
A szombati szentmisén a perselyadományokat Margaritha nővér magyarországi szolgálata számára gyűjtjük majd.
MIT HOZZ MAGADDAL?
Ami a legfontosabb: nyitott szívet, elvárások és fenntartások nélküli lelkületet, hogy az Úr elvégezhesse benned gyógyító, megerősítő, újjáteremtő munkáját.
Ezen kívül még: Bibliát (Ó- és Újszövetség), rózsafüzért, jegyzetfüzetet és íróeszközt, elegendő vizet/innivalót, készpénzt.
ÖLTÖZÉK
Az alkalomhoz méltó ruházat.
GYÓNÁSI LEHETŐSÉG
Csütörtökön bűnbánati nap lesz, amikor lehetőség nyílik mindenki számára gyónásra.
Mindent megteszünk, hogy minél több atya jöjjön gyóntatni, de arra kérünk, hogy a létszám miatt maximum 15 percet szánjatok a gyónásra! Életgyónásra tehát nem lesz lehetőség.
Ha lehet, megtisztult lélekkel, meggyónva jöjjetek a lelkigyakorlatra, hogy ott már csak azt kelljen letennetek, ami a tanítások kapcsán eszetekbe jut még.

Dr. Gál Péter lelkigyakorlata
2026-06-18 18:00 - 2026-06-21 13:00 | Szent Gellért Lelkigyakorlatos Ház, Móricz Zsigmond út 139., Leányfalu, 2016, Hungary

Dr. Gál Péter atya lelkigyakorlata
2026-08-06 18:00 - 2026-08-09 13:00, 2026-10-22 18:00 - 2026-10-25 13:00, 2026-12-10 18:00 - 2026-12-13 13:00 | Szent Gellért Lelkigyakorlatos Ház, Móricz Zsigmond út 139., Leányfalu, 2016, Hungary
